Pasvalio rajono savivaldybės administracijos

Pušaloto seniūnijos seniūno

 2020 m. spalio 5 d. įsakymo Nr. S-3

 2 priedas

**PASVALIO RAJONO SAVIVALDYBĖS ADMINISTRACIJOS PUŠALOTO SENIŪNIJOS PATALPŲ REMONTININKO (7119 09) PAREIGYBĖS APRAŠYMAS**

**I SKYRIUS**

**PAREIGYBĖ**

1. Pasvalio rajono savivaldybės administracijos Pušaloto seniūnijos (toliau – Seniūnija) pastatų remontininkas (7119 09) (toliau – darbuotojas) pagal pareigybių grupę yra kvalifikuotas darbuotojas.

2. Pareigybės lygis – C.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

3. Darbuotojas, einantis šias pareigas, turi atitikti šiuos specialius reikalavimus:

3.1. turėti ne žemesnį kaip vidurinį išsilavinimą ir (ar) įgytą profesinę kvalifikaciją.

3.2. žinoti ir išmanytistatybos*,* remonto, interjero apdailos darbus*,* priskirtų mechanizmų ir prietaisų paskirtį, sandarą, išdėstymą, gedimo požymius ir priežastis, išmanyti smulkius santechnikos ir staliaus darbus, žoliapjovės, motorinio (grandininio) pjūklo, krūmapjovės ir kitų mechaninių ir elektrinių darbo įrankių rūšis, jų veikimo principus, naudojimo taisykles ir saugojimo tvarką; medžių ir krūmų priežiūros, apsaugos, vejų ir gėlynų priežiūros taisykles;

3.3. žinoti ir išmanyti darbo priemonių ir įrankių rūšis, jų saugojimo tvarką, darbų saugos ir priešgaisrinės saugos reikalavimus;

3.4. turėti ,,B“ kategorijos vairuotojo pažymėjimą; turėti traktoriaus ir savaeigės mašinos vairuotojo (traktorininko) pažymėjimą.

**III SKYRIUS**

**ŠIAS PAREIGAS EINANČIO DARBUOTOJO FUNKCIJOS**

4. Šias pareigas einantis darbuotojas vykdo šias funkcijas:

4.1 atlieka Seniūnijos pastatų ir statinių kasdieninę priežiūrą bei einamąjį remontą, jų patalpose esančių baldų priežiūrą, įrangos sumontavimo-išmontavimo, perkėlimo, įrenginių ir prietaisų montavimo, techninės priežiūros ir remonto darbus;

4.2. atlieka remonto paruošiamuosius darbus ir smulkius remonto darbus: sienų ir lubų paviršių valymą, gruntavimą, šlifavimą, tinkavimą, dažymą ar dengimą panašiomis medžiagomis, lakavimą, panaudotų plytų valymą, įvairių kliūčių šalinimą pagal nurodymą, plytų bei skiedinio nešiojimą, statybinių atliekų išnešimą, grindų plotų ruošimą parketo, plytelių ir kitų dangų klojimu;

4.3. atlieka pagalbinius darbus; pašalina nesudėtingus santechnikos gedimus; atlieka želdinių priežiūros inventoriaus remonto darbus; atlieka staliaus darbus;

4.4. prižiūri priskirtoje teritorijoje augančius dekoratyvinius augalus, medžius ir veją (laiku nugeni medžius, krūmus, gyvatvores, nupjauna žolę), dirba žolės pjovimo įrengimais, prieš pradėdamas darbą žolės pjovimo įrengimais, paruošia juos, kaip nustatyta jų naudojimo instrukcijose;

4.5. tvarko priskirtos teritorijos pastatų patalpas, aplinką, sugrėbia ir išneša nukritusius lapus, organizuoja jų ir šiukšlių išvežimą, užtikrina tvarką priskirtose teritorijose, užtikrina, kad jose būtų šiukšlių ir smėlio dėžės;

4.6. žiemos sezono metu priskirtose teritorijose nušluoja sniegą (jei yra), pašalina susidariusį ledą ir pagal poreikį takus pabarsto smėliu ar druska, nudaužo susidariusius varveklius virš durų ir garažų durų esančių stogelių;

4.7. saugiai perveža krovinius nustatytu maršrutu, atsako už krovinio pritvirtinimo patikimumą, traktoriaus priekabos, kito prikabinto ar pakabinto inventoriaus tvarkingumą;

4.8. vykdo kitus Seniūnijos darbo organizavimo inžinieriaus arba Seniūno pavedimus ir užduotis.

**IV SKYRIUS**

**DARBUOTOJO ATSAKOMYBĖ IR ATSKAITOMYBĖ**

5. Darbuotojas tiesiogiai pavaldus Seniūnijos seniūnui.

6. Už pavestų uždavinių ir funkcijų netinkamą vykdymą darbuotojas atsako Lietuvos Respublikos įstatymų ir kitų teisės aktų nustatyta tvarka.

7. Darbuotojas atlygina savo darbo pareigų pažeidimu dėl jo kaltės darbdaviui padarytą turtinę ir neturtinę žalą Darbo kodekso nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stanislovas Latakas

201

Susipažinau, sutinku ir vykdysiu:

Darbuotojas:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (vardas , pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (data)